stanford-oval/wikipedia huggingface dataset:
Davis Cup 2014
Aiheesta muualla

Davis Cup – World Group 2014 (englanniksi)
Davis Cup
| --- | --- |
Kilpailuvuodet:  1946 · 1947 · 1948 · 1949 ·  1950 · 1951 · 1952 · 1953 · 1954 · 1955 · 1956 · 1957 · 1958 · 1959 ·   1960 · 1961 · 1962 · 1963 · 1964 · 1965 · 1966 · 1967 · 1968 · 1969 ·  1970 · 1971 · 1972 · 1973 · 1974 · 1975 · 1976 · 1977 · 1978 · 1979 ·  1980 · 1981 · 1982 · 1983 · 1984 · 1985 · 1986 · 1987 · 1988 · 1989 ·  1990 · 1991 · 1992 · 1993 · 1994 · 1995 · 1996 · 1997 · 1998 · 1999 ·  2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · 2018 · 2019 · 2020 ·  2021 · 2022 · 2023
Lopputurnaukseen osallistuvat joukkueet vuonna 2023:  Alankomaat ·  Australia ·  Chile ·  Espanja ·  Etelä-Korea ·  Iso-Britannia ·  Italia ·  Kanada ·  Kroatia ·  Ranska ·  Ruotsi ·  Serbia ·  Suomi ·  Sveitsi ·  Tšekki ·  Yhdysvallat
Aiemmat maailmanlohkojoukkueet:  Alankomaat ·  Chile ·  Ecuador ·  Espanja ·  Etelä-Afrikka ·  Indonesia ·  Intia ·  Irlanti ·  Itävalta ·  Jugoslavia ·  Korea ·  Kuuba ·  Marokko ·  Meksiko ·  Paraguay ·  Peru ·  Romania ·  Ruotsi ·  Slovakia ·  Tanska ·  Unkari ·  Uusi-Seelanti ·  Valko-Venäjä ·  Venäjä ·  Zimbabwe
Muita joukkueita:  Kypros · Luxemburg · Monaco
Emma-patsas

Emma-patsas on Suomessa musiikkialan menestyjille Emma-gaalassa jaettava pronssista valettu letti- ja sarvipäinen pienoispatsas. Lähes 4 kilogrammaa painava patsas on ontto paitsi massan pienentämiseksi, myös valmistusteknisistä syistä. Jos se ei olisi ontto, se olisi liian raskas käsitellä palkintojenjakotilaisuudessa.
Emma-palkinnon innoittajana on ollut Ture Aran laulama iskelmä Emma, joka on peräisin vuodelta 1929. Palkintoa on jaettu vuodesta 1983 lähtien.
Pienoispatsaita on vuodesta 2013 lähtien valmistanut Tampereella sijaitseva valimoalan valtakunnallinen koulutus-, tutkimus- ja tuotekehitysyksikkö Valimoinstituutti. Aiemmin näitä jykeviä naishahmoja valmisti vantaalainen Sievätyyli Oy.
Emma-patsaan valmistus alkaa mallin mukaan tehdyn muotin valmistamisella. Onttouden mahdollistaa sisäosa eli keerna. Palkintopatsaan malli on hellittävä eli se saadaan muotista pois muottia rikkomatta. Pronssiharkko kuumennetaan 1 250-asteiseksi ja sula massa kaadetaan muottiin, jossa valmistuu kolme pienoispatsasta kerralla. Valmistuksessa käytetyssä pronssiseoksessa on 90 prosenttia kuparia ja 10 prosenttia tinaa. Litra massaa painaa vajaa yhdeksän kiloa ja yhdessä pienoispatsaassa on metallia noin kolme desilitraa. Vaikka pronssi on arvostettu materiaali, sen kilohinta on vain noin kymmenen euroa vuonna 2019.
Muotista otettu valukappale on pinnaltaan rosoinen ja se täytyy hioa, jotta siitä saadaan kiiltävä. Hiottu Emma upotetaan vielä kaliumsulfidiseokseen, jossa se saa patinoinnin ja elottomaan pintaan tulee syvyyttä. Vuonna 2019 Emmoja tilattiin 35 kappaletta, mutta niitä valmistettiin muutama enemmän,  jotta valuvikaiset patsaat voidaan korvata moitteettomalla kappaleella. Pienoispatsaista pyritään tekemään mahdollisimman tasalaatuisia ja keskenään samankaltaisia. Niissä ei saa näkyä työstön jälkiä, eikä hiomakoneen jättämiä karkeita kohtia. Valmiiden patsaiden tulee myös olla samansävyisiä keskenään.
Valmiit pienoispatsaat toimitetaan yli sata kiloa painavana pakettina Musiikkituottajat – IFPI Finland ry:n toimistoon Helsinkiin. Jotta palkinnonsaajien nimet pysyisivät salassa, saajien nimilaatat liimataan patsaisiin vasta viime hetkellä.
Davis Cup 2015

Davis Cup 2015 oli 104:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Sveitsi.
Maailmanlohkossa pelaavien otteluparien arvonta suoritettiin 18. syyskuuta 2014 Dubaissa.
Turnauksen voitti Iso-Britannia, joka päihitti loppuottelussa Belgian. Viimeksi Iso-Britannia oli voittanut Davis Cupin vuonna 1936.
Aiheesta muualla

Davis Cup – World Group 2015 (englanniksi)
Davis Cup
| --- | --- |
Kilpailuvuodet:  1946 · 1947 · 1948 · 1949 ·  1950 · 1951 · 1952 · 1953 · 1954 · 1955 · 1956 · 1957 · 1958 · 1959 ·   1960 · 1961 · 1962 · 1963 · 1964 · 1965 · 1966 · 1967 · 1968 · 1969 ·  1970 · 1971 · 1972 · 1973 · 1974 · 1975 · 1976 · 1977 · 1978 · 1979 ·  1980 · 1981 · 1982 · 1983 · 1984 · 1985 · 1986 · 1987 · 1988 · 1989 ·  1990 · 1991 · 1992 · 1993 · 1994 · 1995 · 1996 · 1997 · 1998 · 1999 ·  2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · 2018 · 2019 · 2020 ·  2021 · 2022 · 2023
Lopputurnaukseen osallistuvat joukkueet vuonna 2023:  Alankomaat ·  Australia ·  Chile ·  Espanja ·  Etelä-Korea ·  Iso-Britannia ·  Italia ·  Kanada ·  Kroatia ·  Ranska ·  Ruotsi ·  Serbia ·  Suomi ·  Sveitsi ·  Tšekki ·  Yhdysvallat
Aiemmat maailmanlohkojoukkueet:  Alankomaat ·  Chile ·  Ecuador ·  Espanja ·  Etelä-Afrikka ·  Indonesia ·  Intia ·  Irlanti ·  Itävalta ·  Jugoslavia ·  Korea ·  Kuuba ·  Marokko ·  Meksiko ·  Paraguay ·  Peru ·  Romania ·  Ruotsi ·  Slovakia ·  Tanska ·  Unkari ·  Uusi-Seelanti ·  Valko-Venäjä ·  Venäjä ·  Zimbabwe
Muita joukkueita:  Kypros · Luxemburg · Monaco
Elchen rouva

Veistos vuonna 2018.
Elchen rouva (esp. Dama de Elche [ˈdama ðe ˈeltʃe]) on vuonna 1897 löytynyt rintakuva, joka on ajoitettu 300- tai 400-luvulla ennen ajanlaskun alkua valmistetuksi. Se tehtiin alun perin moniväriseksi ja sen silmäkuopissa oli lasista tahnaa.
Nuori Manuel Campello Esclápez löysi sen 4. elokuuta 1897 Elchen kaupungista Espanjasta, kun hän kaivoi maata etsiessään vettä La Alcudian maatilan työläisille. He sanoivat sitä ”Reina Moraksi” ja veivät sen tilan omistajalle, joka oli lääkäri Manuel Campello Antón. Hän myi sen 26 päivän kuluttua ranskalaiselle arkeologille Pierre Parisille, joka toimitti veistoksen Pariisiin Louvreen. Se oli siellä näytillä vuoteen 1939 saakka, jolloin se vietiin toiselta maailmansodalta turvaan Montaubanin linnaan Ranskan eteläosaan. Vuonna 1941 veistos palasi Espanjaan vaihdossa useisiin arvokkaisiin maalauksiin. Se oli Museo del Pradon kokoelmissa maaliskuuhun 1971 asti, milloin se siirrettiin Museo Arqueológico Nacional de España-museoon ja on siellä nykyäänkin nähtävissä varhaishistorialle omistetulla osastolla.
Aiheesta muualla

Kuvia tai muita tiedostoja aiheesta Elchen rouva Wikimedia Commonsissa
Emis

| Эмис |
| --- | --- |
Valtio:  Venäjän federaatio
Tasavalta:  Sahan tasavalta
Uluus:  Amman uluus
Hallinto:  
 – Asutustyyppi:  kyläalue
 – Hallinnon tyyppi:  Kyläalue
 – Kylähallinnon johtaja:  Trofim Tseev
Väkiluku (2007):  639
Aikavyöhyke:  UTC+9 (MSK+6)
Postinumero:  678615
Infobox OKVirheellinen NIMI-arvo: 
Emis (jak. Эмис) on kyläalue Amman uluusissa Sahan tasavallassa. Se sijaitsee uluusin pohjoisosassa Meŋe-Xaŋalasin uluusin rajalla. Keskuskylä Emis sijaitsee 74 kilometriä uluusin keskuksesta Ammasta luoteeseen. Keskuskylän lisäksi kyläalueeseen kuuluu Olom Küöl -niminen kylä, joka sijaitsee 26 kilometriä keskuskylästä lounaaseen.
Asukasluvun kehitys:
600 (1989)
568 (2001)
639 (2007)
Emisissä on terveyskeskus, koulu, kauppa ja kulttuuritalo. Paikkakunnalla harjoitetaan nautakarjanhoitoa ja hevostaloutta. Nautakarja tuottaa maitotaloustuotteita ja hevostalous lihaa.
Elävien maassa

| Elävien maassa Edu Kettunen |
| --- | --- | --- |

Studioalbumin tiedot
 Äänitetty : Edu Kettunen / Studio Tupakoiva Jänis
 Julkaistu: 1997
 Tyylilaji: suomipop
 Kesto: 42.29
 Levy-yhtiö: PolyGram
Listasijoitukset
  Suomen virallinen lista: 22.
Edu Kettusen muut julkaisut
| Kaupparatsun koira 1994 | Elävien maassa 1997 | Jokapojan Hollywood 2000 |
Elävien maassa on Edu Kettusen vuonna 1997 julkaistu albumi. Hän on säveltänyt, sanoittanut ja sovittanut kaikki kappaleet sekä soittaa lähes kaikki soittimet itse. Tunnetuin kappale lienee Häkkilintu. Viimeinen kappale on julkaistu ensimmäisen kerran vuoden 1989 albumilla Eräänä yönä.
Albumi ylsi Suomen virallisen listan sijalle 22. Albumi on omistettu Otolle ja Mariannelle.
Helsingin Sanomissa Jukka Hauru kirjoitti levyn olevan helppo tunnistaa Kettusen tekemäksi: ”-- laulajan ylä-äänet kuristuvat kurkkuun ja loput sanat nielaistaan. ’Minä’-sanoja on riittävästi ja melodiat varioivat ’Lentäjän poikaa’.” Hän piti albumia kuitenkin Kettusen siihen asti parhaana ilmeikkäine tarinoineen ja entistä monipuolisempine säestyksineen.
Kappaleet

Kaikki kappaleet säveltänyt, sanoittanut ja sovittanut Edu Kettunen.
Elävien maassa – 5.07
Sukeltajantauti – 3.11
Iltatähti – 3.30
Talvet Pariisissa – 2.39
Halla – 4.17
Joona – 4.08
Kadonnut lennolla – 3.28 (Lentäjän poika 2)
Teeskennelty kapina – 4.28
Elmon tuli – 4.20
Häkkilintu – 5.10
Kaikki on hyvin – 4.10
Kone älä hyydy – 4.10 (Bonuskappale)
Tuotanto

Edu Kettunen – äänittäjä, miksaaja
Mika Jussila – masteroija
Lissu Kettunen – kansivihkon maalaukset
Intro – grafiikka
Pentti Hokkanen – valokuvat
Englannin Valioliigan kausi 2002–2003

| Valioliigan kausi 2002-2003 |
| --- | --- |
Joukkueiden määrä:  20
Mestari:  Manchester United
Pudonneet joukkueet:  West Ham West Bromwich Sunderland
Paras maalintekijä:  Ruud van Nistelrooy, ManU (25)
Alempi sarjataso:  1. divisioona
  ← 2001–2002 :  2003–2004 → 
Englannin Valioliigan kausi 2002–2003 oli Valioliigan 11. kausi. Mestaruuden voitti Manchester United, jolle Arsenal hävisi viisi pistettä, Newcastle 14 pistettä ja Chelsea 16 pistettä. Liigasta putosivat West Ham, West Bromwich ja Sunderland. Maalikuninkuuden voitti 25 maalia tehnyt Manchester Unitedin Ruud van Nistelrooy.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Manchester United  | 38 | 25 |  8 |  5 | 74 | 34 | +40 | 83 |
| 2 | Arsenal  | 38 | 23 |  9 |  6 | 85 | 42 | +43 | 78 |
| 3 | Newcastle United  | 38 | 21 |  6 | 11 | 63 | 48 | +15 | 69 |
| 4 | Chelsea  | 38 | 19 | 10 |  9 | 68 | 38 | +30 | 67 |
| 5 | Liverpool  | 38 | 18 | 10 | 10 | 61 | 41 | +20 | 64 |
| 6 | Blackburn Rovers  | 38 | 16 | 12 | 10 | 52 | 43 | +9 | 60 |
| 7 | Everton  | 38 | 17 |  8 | 13 | 48 | 49 | -1 | 59 |
| 8 | Southampton  | 38 | 13 | 13 | 12 | 43 | 46 | -3 | 52 |
| 9 | Manchester City  | 38 | 15 |  6 | 17 | 47 | 54 | -7 | 51 |
| 10 | Tottenham Hotspur  | 38 | 14 |  8 | 16 | 51 | 62 | -11 | 50 |
| 11 | Middlesbrough  | 38 | 13 | 10 | 15 | 48 | 44 | +4 | 49 |
| 12 | Charlton Athletic  | 38 | 14 |  7 | 17 | 45 | 56 | -11 | 49 |
| 13 | Birmingham City  | 38 | 13 |  9 | 16 | 41 | 49 | -8 | 48 |
| 14 | Fulham  | 38 | 13 |  9 | 16 | 41 | 50 | -9 | 48 |
| 15 | Leeds United  | 38 | 14 |  5 | 19 | 58 | 57 | +1 | 47 |
| 16 | Aston Villa  | 38 | 12 |  9 | 17 | 42 | 47 | -5 | 45 |
| 17 | Bolton Wanderers  | 38 | 10 | 14 | 14 | 41 | 51 | -10 | 44 |
| 18 | West Ham United  | 38 | 10 | 12 | 16 | 42 | 59 | -17 | 42 |
| 19 | West Bromwich Albion  | 38 |  6 |  8 | 24 | 29 | 65 | -36 | 26 |
| 20 | Sunderland  | 38 |  4 |  7 | 27 | 21 | 65 | -44 | 19 |
Elcaset

Kokovertailu Elcasetin ja C-kasetin kesken
Elcaset on Sonyn 1970-luvulla kehittämä kasettinauhuri, jonka äänenlaatu on paljon C-kasettia parempi. Suomalainen Hifi-lehti totesi huhtikuussa 1979 sen vastaavan laadukkaiden avokelanauhureiden tasoa. Nimi "Elcaset" tulee ilmeisesti sanasta L-cassette, joka on lyhenne sanasta Large Cassette eli suomeksi  "suuri kasetti". Kasetissa käytettävä nauha oli samanlevyistä kuin avokelanauhureissa käytetty eli 6 mm. Nauhan nopeus oli 9,5 cm/s eli kaksinkertainen verrattuna C-kasettiin.
Kyseisen laitteen kasetit ovat noin kolme kertaa C-kasettia suurempia. Elcaset-laitteiden valmistus lopetettiin kokonaan 1980-luvulla. Valmistuksen loputtua kaikki Sonyn keskusvarastossa olleet Elcaset-nauhurit myytiin Suomeen.
Elcaset-nauhureita valmistivat:
JVC(LD-777)
Lo-D (D-9000)
Mediatech (M950)
Sony (EL-4, EL-5, EL-7, EL-D8 ja EL-D9)
Technics (RS-7500U)
Teac (AL-700)
Wega (E-4590)
Aiheesta muualla

Wikimedia Commonsissa on kuvia tai muita tiedostoja aiheesta .
Andrew D. Crews, From Poulsen to Plastic: A Survey of Recordable Magnetic Media, 2003 (Arkistoitu – Internet Archive)
Elcaset Articles
Rytmimusiikin Syke: Magneettinauha kaupallisena ääniteformaattina 12.9.2018
Edmar Peron

Edmar Peron (s. 4. maaliskuuta 1965 Maringá) on brasilialainen roomalaiskatolinen piispa. Jaime Luiz Coelho vihki hänet 23. heinäkuuta 1989 diakoniksi ja 21. tammikuuta 1990 papiksi Maringán arkkihiippakuntaan. Hän sai 30. joulukuuta 2009 nimitykset São Paulon arkkihiippakunnan vihkipiispaksi ja Mattianan titulaaripiispaksi. Piispaksi vihkiminen seurasi 28. helmikuuta 2010. Pääkonsekraattorina toimi Coelho, jota avustivat Anuar Battisti ja Odilo Pedro Scherer.
Englannin Valioliigan kausi 2003–2004

| Valioliigan kausi 2003-2004 |
| --- | --- |

Joukkueiden määrä:  20
Mestari:  Arsenal
Pudonneet joukkueet:  Leicester Leeds Wolverhampton
Paras maalintekijä:  Thierry Henry, Arsenal (30)
Alempi sarjataso:  1. divisioona
  ← 2002–2003 :  2004–2005 → 
Englannin Valioliigan kausi 2003–2004 oli Valioliigan 12. kausi. Mestaruuden voitti Arsenal, joka ei hävinnyt kauden aikana yhtään ottelua. Mestarien liigan paikan sai myös Arsenalille 11 pistettä hävinnyt Chelsea, ja Mestarien liigan karsintaan pääsivät Manchester United ja Liverpool. Viidenneksi sijoittunut Newcastle sai paikan UEFA-cupiin. Liigasta putosivat Leicester, Leeds ja Wolverhampton. Maalikuninkuuden voitti 30 maalia tehnyt Arsenalin Thierry Henry.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Arsenal  | 38 | 26 | 12 |  0 | 73 | 26 | +47 | 90 |
| 2 | Chelsea  | 38 | 24 |  7 |  7 | 67 | 30 | +37 | 79 |
| 3 | Manchester United  | 38 | 23 |  6 |  9 | 64 | 35 | +29 | 75 |
| 4 | Liverpool  | 38 | 16 | 12 | 10 | 55 | 37 | +18 | 60 |
| 5 | Newcastle United  | 38 | 13 | 17 |  8 | 52 | 40 | +12 | 56 |
| 6 | Aston Villa  | 38 | 15 | 11 | 12 | 48 | 44 | +4 | 56 |
| 7 | Charlton Athletic  | 38 | 14 | 11 | 13 | 51 | 51 | 0 | 53 |
| 8 | Bolton Wanderers  | 38 | 14 | 11 | 13 | 48 | 56 | -8 | 53 |
| 9 | Fulham  | 38 | 14 | 10 | 14 | 52 | 46 | +6 | 52 |
| 10 | Birmingham City  | 38 | 12 | 14 | 12 | 43 | 48 | -5 | 50 |
| 11 | Middlesbrough  | 38 | 13 |  9 | 16 | 44 | 52 | -8 | 48 |
| 12 | Southampton  | 38 | 12 | 11 | 15 | 44 | 45 | -1 | 47 |
| 13 | Portsmouth  | 38 | 12 |  9 | 17 | 47 | 54 | -7 | 45 |
| 14 | Tottenham Hotspur  | 38 | 13 |  6 | 19 | 47 | 57 | -10 | 45 |
| 15 | Blackburn Rovers  | 38 | 12 |  8 | 18 | 51 | 59 | -8 | 44 |
| 16 | Manchester City  | 38 |  9 | 14 | 15 | 55 | 54 | +1 | 41 |
| 17 | Everton  | 38 |  9 | 12 | 17 | 45 | 57 | -12 | 39 |
| 18 | Leicester City  | 38 |  6 | 15 | 17 | 48 | 65 | -17 | 33 |
| 19 | Leeds United  | 38 |  8 |  9 | 21 | 40 | 79 | -39 | 33 |
| 20 | Wolverhampton Wanderers  | 38 |  7 | 12 | 19 | 38 | 77 | -39 | 33 |
Elävien maassa (Juha Tapion albumi)

| Elävien maassa Juha Tapio |
| --- | --- | --- |

Studioalbumin tiedot
 Julkaistu: 28. huhtikuuta 2023
 Tuottaja(t): Eppu Kosonen, Samuli Sirviö
 Tyylilaji: pop
 Levy-yhtiö: Kaiku Recordings
Listasijoitukset
  2. (albumilista)    2. (fyysinen albumilista)
Juha Tapion muut julkaisut
| Pieniä taikoja 2019 | Elävien maassa 2023 |   |
Singlet albumilta Elävien maassa
 ”Kun vielä ehtii” Julkaistu: 20. joulukuuta 2019  ”Valitsisin sut” Julkaistu: 16. syyskuuta 2021  ”Vaadin rauhaa” Julkaistu: 24. huhtikuuta 2022  ”Vaadin rauhaa” Julkaistu: 16. kesäkuuta 2022  ”Elossa” Julkaistu: 9. syyskuuta 2022  ”Rakkaus saapuu” Julkaistu: 17. helmikuuta 2023
Elävien maassa on Juha Tapion 13. studioalbumi, joka julkaistiin 28. huhtikuuta 2023.
Albumilta julkaistiin etukäteen singlet ”Kun vielä ehtii”, ”Valitsisin sut”, ”Vaadin rauhaa”, ”Elossa”, ”Rakkaus saapuu” ja ”Kerran sitä ollaan nuorii”. Albumilla vierailee Ellinoora kappaleessa ”Hiljaisii Heeroksii” ja Mikael Gabriel kappaleessa ”Kompassi”.
Kappaleet

Elävien maassa – 4.01
Poika joka istuu pöydän alla – 3.15
Kerran sitä ollaan nuorii – 3.12
Rakkaus saapuu – 4.07
Sinä yönä jona lähdit – 3.47
Mä oon sun – 3.15
Tyttö joka pyöräili mua vastaan – 3.31
Taipumaton – 4.03
Aurinko nielee maan – 3.31
Enkelit – 4.36
Kappaleet > Bonuskappaleet

Kun vielä ehtii
Hiljaisii heeroksii (Juha Tapio ja Ellinoora)
Valitsisin sut
Vaadin rauhaa
Kompassi (Mikael Gabriel ja Juha Tapio)
Elossa
David Childs

383 Madison Avenue
David Childs (s. 1941, Princeton, New Jersey) on yhdysvaltalainen arkkitehti, joka työskentelee arkkitehtitoimisto Skidmore, Owings and Merrillissä. Childsin tunnetuimpia töitä ovat muun muassa One World Trade Centerin uusi suunnitelma ja uusi 7 World Trade Center.
Koulutus

Deerfield Academy (1959)
Yale College (1963)
Yale School of Architecture (1967)
New York Institute of Technology (kunniatohtori) (2006)
Childsin suunnittelemia rakennuksia > Washington DC (1971-1984)

National Geographicin päämaja
1300 New York Avenue
U.S. News & World Reportin päämaja
Four Seasons, Regent and Park Hyatt hotels
Dullesin kansainvälisen lentoaseman pääterminaalin laajennustyö
Childsin suunnittelemia rakennuksia > New York City (1984-nykyhetki)

One Worldwide Plaza
450 Lexington Avenue
Bertelsmann Building
New York Mercantile Exchange
John F. Kennedyn kansainvälinen lentoasema (saapuvien terminaali)
383 Madison Avenue
7 World Trade Center (uusi)
Time Warner Center
One World Trade Center
Childsin suunnittelemia rakennuksia > Ottawa

Yhdysvaltain Ottawan suurlähetystö
Aiheesta muualla

David Childs esittelee One World Trade Centeriä (video) (Arkistoitu – Internet Archive) (englanniksi)
7 World Trade Center
Hattrick

Hattrickin logo
Hattrick on Ruotsissa kehitetty ilmainen, internetissä pelattava managerointipeli, jossa hallinnoidaan omaa virtuaalista jalkapallojoukkuetta ja keskustellaan sivuston foorumilla. Hattrickia pelaa noin 685 000 käyttäjää[lähde? ] ja se on käännetty 53 kielelle.
Historia

Hattrickin ensimmäinen ruotsinkielinen versio julkaistiin 30. elokuuta 1997. Ensimmäinen englanninkielinen versio julkaistiin vuonna 2000 ja samalla sarjaan lisättiin ensimmäiset Ruotsin ulkopuoliset pelisarjat. Suomeen Hattrick laajeni seuraavana vuonna.
Alkuvuosina Hattrickin pelaajamäärä kasvoi nopeasti. Syksyllä 2002 pelillä oli sen tekijöiden mukaan 60 000 aktiivista pelaajaa, seuraavana keväänä 100 000 ja vuoden loppupuolella jo 250 000. Puolen miljoonan aktiivisen käyttäjän raja meni rikki loppuvuodesta 2004 ja 900 000 käyttäjän vajaat kaksi vuotta myöhemmin.
Loppuvuodesta 2008 Hattrick sai uuden ulkoasun. Peli itse pysyi pohjimmiltaan samanlaisena, mutta ulkoasu muuttui merkittävästi vanhasta ulkoasusta, joka oli käytössä vuodesta 2000 lähtien. Muun muassa pelin keskustelufoorumit ja pelaajien kasvot uudistuivat ja ulkoasun julkistamisen ohella julkaistiin muutamia uusia ominaisuuksia.
Hattrick myytiin vuonna 2012 Zattika-nimiselle peliyhtiölle. Hattrickin alkuperäisten omistajien ja pelin kehittäjien mukaan myynnin taustalla olivat Hattrickin pienentyneet käyttäjämäärät, mitkä vaikeuttivat pelin kehitystyötä. Zattika taas uskoi pystyvänsä kääntämään pelin käyttäjämäärät uudelleen kasvuun ja kehittämään siihen liittyvää liiketoimintaa. Vanhat omistajat kuitenkin pettyivät Zattikaan, joka heidän mielestään yritti puristaa lyhyellä tähtäimellä pelin käyttäjiltä mahdollisimman paljon rahaa irti, eikä kiinnittänyt tarpeeksi huomiota pelin pitkäjänteiseen kehittämiseen.
Myöhemmin Zattika ajautui taloudellisiin vaikeuksiin ja Hattrickin vanhat omistajat ostivat pelin takaisin itselleen elokuussa 2013. Takaisinoston jälkeen Hattrickin kehitystiimiä supistettiin entisestä.
Pelaaminen > Aloittaminen

Peliin rekisteröityvä pelaaja saa itselleen joukkueen, joka aloittaa maan alimmilta sarjatasoilta. Käyttäjällä ei ole täysiä hallintamahdollisuuksia joukkueelleen, ennen kuin hän suorittaa managerilisenssin. Managerilisenssi on tehtäväsarja, joka ohjaa käyttäjää tutustumaan sivuston osiin.
Pelaaminen > Pelaajat

Pelaajilla on kahdeksan erilaista taitoa sekä kunto eli pelivire. Lisäksi pelaajilla on henkisiä taitoja, kuten kokemus ja johtajuus, ja uskollisuus seuralle. Joukkueet voivat kehittää pelaajiaan peluuttamalla niitä. Valitun harjoitusohjelman mukainen taito kehittyy pelaajilla. Henkisiä taitoja tai kuntoja ei voi harjoitella, mutta osa niistä voi silti muuttua. Iän myötä pelaajien taidot laskevat.
Pelaaminen > Ottelut

Ottelut kestävät oikean jalkapallo-ottelun tapaan 90 minuuttia sekä mahdollisen jatkoajan ja rangaistuspotkukilpailun. Ottelun oleellisimmat tapahtumat näkyvät tietokoneen ruudulla tekstimuodossa. Jokainen käyttäjä saa määrättyä etukäteen kokoonpanonsa ja taktiikkansa otteluun. Pelin aikana niihin ei voi enää tehdä muutoksia.
Pelaaminen > Talous

Joukkueiden tulee pitää huolta taloudestaan. Talouteen voi vaikuttaa esimerkiksi ostamalla ja myymällä pelaajia tai henkilökunnan jäsenten määrällä. Jos joukkueella on yli 500 000 euroa velkaa eikä tilannetta saada korjattua kahdessa viikossa, pelaajat poistuvat joukkueesta itsestään, kunnes rahamäärä on vaadittujen rajojen sisällä. Joukkueen voi siis menettää, jos talous on hoidettu huonosti.
Pelaaminen > Sarjajärjestelmä

Hattrick on hidastempoinen. Sen kaudet kestävät 16 viikkoa, joista ensimmäisen ja viimeisen aikana ei ole sarjapeliä. Joka viikko joukkueet pelaavat yhden sarjaottelun, joka tapahtuu lauantaisin alkaen aikaisintaan klo 21 Suomen aikaa. Alimpien sarjatasojen ottelut alkavat myöhemmin. Joukkueet pelaavat myös cupia ja halutessaan ystävyysotteluita, jotka ovat maasta riippuen eri aikaan alkuviikosta. Cupissa mukana olevilla joukkueilla ei ole mahdollisuutta pelata ystävyysotteluita.
Jokaisella pelissä mukana olevalla maalla on käyttäjämäärästä riippuva määrä sarjatasoja. Kuudenteen tasoon asti joukkuemäärä nelinkertaistuu alaspäin mentäessä. Jokainen sarjan joukkue kohtaa muut joukkueet kahdesti, kerran kotona ja kerran vieraissa. Jokaisen sarjan voittaja nousee tai pääsee karsimaan ylempään sarjaan maan ylintä sarjatasoa lukuun ottamatta. Joiltain sarjatasoilta voi nousta myös, vaikka ei olekaan sarjan ykkönen.
Joka maassa pelataan vuosittain kansallinen cup, johon osallistuvien joukkueiden määrä riippuu maan käyttäjämäärästä. Kaikki ihmiskäyttäjät eivät joka maassa mahdu pelaamaan cupia. Cupiin pääsevät rankingissa korkeimmalla olevat joukkueet. Cup-ottelut pelataan ystävyysotteluiden paikalla.
Hattrick Masters on kansainvälinen cup, johon pääsevät pelaamaan jokaisen maan ylimmän sarjan voittaja sekä kansallisien cupien voittajat. Mikäli sama joukkue on voittanut molemmat, vain kyseinen joukkue pääsee maasta Mastersiin. Masters pelataan hieman tavallisista poikkeavilla säännöillä esimerkiksi joukkuehengen osalta.
Pelaaminen > Nuorisojoukkueet

Hattrickissa voi halutessaan pitää myös erillistä nuorisojoukkuetta, jota ohjataan kuin edustusjoukkuetta. Edustusjoukkueisiin nostettavat pelaajat tulevat nuorisojoukkueen kautta. Nuorisojoukkueisiin voi joka viikko nostaa yhden uuden pelaajan. Nuorisojoukkueet eivät tuota voittoa, sillä niistä ei saa esimerkiksi ottelutuloja, mutta nuorisojoukkueen ylläpitäminen aiheuttaa kuluja. Nuorisojoukkueesta edustusjoukkueeseen nostetuilla pelaajilla voi kuitenkin ansaita rahaa myytäessä. Myös nuorisojoukkueet voivat pelata nuorisosarjoja, mutta nuorisosarjoissa ei ole erillisiä sarjatasoja, vaan sarjat ovat yksittäisiä.
Pelaaminen > Saavutukset

Pelissä on mahdollista kerätä eräänlaisia saavutuspisteitä. Saavutuksista ei ole minkäänlaista pelillistä hyötyä, mutta saavutetut saavutukset näkyvät jokaisen käyttäjän profiilissa.